સારાંશ માટે દસ્તાવેજ: મતદારોને મનાવવા માટે ગુજરાત સરકારે એવી કઈ જાહેરાતો કરી છે?

એટલે હવે ગુજરાત રાજ્ય સરકાર કે કેન્દ્ર સરકાર દ્વારા ગુજરાત રાજ્યલક્ષી કોઈ પણ નવી યોજનાની જાહેરાત કરી શકાશે નહીં. 

ઉલ્લેખનીય છે કે ચૂંટણી પંચે ભલે ગુજરાતમાં થનારી ચૂંટણીઓની તારીખો જાહેર કરવામાં સમય લીધો હોય, પરંતુ હિમાચલ પ્રદેશ માટે પંચે 12 ઓક્ટોબરના રોજ ચૂંટણી કાર્યક્રમ જાહેર કરી દીધો હતો.

ચૂંટણી પંચ દ્વારા ગુજરાતના ચૂંટણી કાર્યક્રમને જાહેર કરવામાં થયેલા વિલંબ બદલ ચૂંટણી પંચની નીતિરીતિઓ પર સવાલો ઊઠી રહ્યા હતા.

તમને આ વાંચવું પણ ગમશે :

જનમાનસમાં એવી માન્યતાઓ પણ સેવાઈ રહી હતી કે ગુજરાત સરકાર બધી યોજનાઓ જાહેર કરી શકે એવા આશયથી ચૂંટણી પંચ ગુજરાતમાં ચૂંટણીની તારીખો જાહેર કરવામાં વિલંબ કરી રહ્યું હતું.       

12મી ઓક્ટોબર થી લઈને 25મી ઓક્ટોબર સુધીમાં કેન્દ્ર અને ગુજરાત સરકારે ઘણી મોટી મોટી યોજનાઓની જાહેરાતો કરી છે જેનો ફાયદો ગુજરાતના લોકોને અને મતના રૂપમાં સત્તાધારી પક્ષને થઈ શકે છે.

મતદારોને રિઝવવા કઈ જાહેરાતો કરવામાં આવી છે?

ખેડૂતોને રાહત

એવા આક્ષેપો પણ થયા છે કે ગુજરાત સરકાર જાહેરાતો કરી શકે એટલે ચૂંટણીની તારીખો મોડી જાહેર થઈ

16 ઓકટોબરે ગુજરાતના મુખ્યમંત્રી વિજય રૂપાણીએ ખેડૂતોને 3 લાખ રૂપિયા સુધીની રકમ પર વ્યાજ વગરની લોન આપવાનું જાહેર કર્યું હતું.

જેનાથી સરકારની તિજોરી પર અંદાજે 700 કરોડ રૂપિયાનું ભારણ આવશે.

ખેતી માટે વપરાતા ટપક સિંચાઈ પદ્ધતિ વાળા સાધનો પર ઉઘરાવવામાં આવતો 18% જીએસટી રાજ્ય સરકાર ખુદ ભોગવશે.

આ જાહેરાતથી સરકારી તિજોરી પર અંદાજે 77.64 કરોડ રૂપિયાનો બોજો પડી શકે છે.

પાટીદારો પર રહેમ-નજર

આંદોલનોએ ભાજપ સામે જાતિગત-સામાજિક સમીકરણોને વેગ આપ્યો છે

પાટીદાર અનામત આંદોલન દરમ્યાન આંદોલનકારીઓ સામે નોંધાયેલા પોલીસ કેસને પરત ખેંચી લેવા ગુજરાત સરકારે નિર્ણય લીધો હતો.

ઊંઝા ખાતે આવેલા મા ઉમિયા માતા સંસ્થાનને પ્રવાસન સેવાઓના વિકાસાર્થે ગુજરાત સરકાર દ્વારા 8.75 કરોડ રૂપિયાની સહાય મંજૂર કરવામાં આવી છે.

મહિલાઓ માટે યોજનાઓ

આશા કાર્યકર્તાઓના પગારમાં 50%નો વધારો કરવામાં આવ્યો છે

ગુજરાત સરકાર દ્વારા ગરીબીની રેખા હેઠળ જીવતા લોકો માટે તબીબી સારવાર અર્થે મળતી નાણાકીય સહાય માટે અમલ કરાયેલી માતૃ વાત્સલ્ય યોજનાના લાભાર્થીઓની વાર્ષિક આવકની મર્યાદા દોઢ લાખ રૂપિયાથી વધારીને અઢી લાખ રૂપિયા કરી દેવામાં આવી છે. 

કોન્ટ્રાક્ટ પર કામ કરતા મહિલા કર્મચારીઓ માટે...\nદસ્તાવેજની સમાન ભાષામાં સારાંશ:
ચૂંટણી પંચે બુધવારે ગુજરાત રાજ્યમાં વર્ષના અંતે યોજાનારી વિધાનસભાની ચૂંટણીના કાર્યક્રમની જાહેરાત કરી હતી. એ સાથેજ રાજ્યમાં આદર્શ આચારસંહિતા અમલમાં આવી ગઈ છે.